**סכר קליבלנד** (באנגלית: **Cleveland Dam**) הוא סכר בטון, הבנוי על נהר קפילנו (אנ') המתנשא לגובה של 91 מטרים, ומצוי בצפון ונקובר, קולומביה הבריטית, קנדה. הסכר מווסת את זרימת המים מאגם קפילנו (אנ'), הידוע גם בשם מאגר קפילנו. מטרתו אינה הפקת אנרגיה הידרואלקטרית, כי אם אחסון חלק ממי השתייה של האזור (Lower Mainland's, (אנ'). הבנייה החלה בשנת 1951, והושלמה בשנת 1954.

הסכר נקרא על שם המהנדס ארנסט אלברט קליבלנד (אנ') שחזה את הצורך בתחזוקה נאותה של אספקת מים טהורה ויעילה, כמו גם שימוש בר קיימא במקורות המים. הוא כיהן כנציב הראשי הראשון של מחוז המים הגדול בוונקובר (Greater Vancouver Water District, (אנ') משנת 1926 ועד מותו בשנת 1952.

תאונות
------

לסכר קליבלנד היו כמה כשלים בשער התוף, מה שגרם למים להשתחרר ללא שליטה לנהר קפילנו, העובר דרך הפארק האזורי נהר קפילנו. בניגוד לסכרים של רשות הסכרים של קולומביה הבריטית (BC Hydro, (אנ'), לסכר קליבלנד, המופעל על ידי המחוז האזורי של המטרופולין של ונקובר, אין מערכת אזעקת אזהרה, חרף היותו בתוך פארק פופולרי הקרוב לאזור בנוי ומיושב.

בשנת 1975, ילדה בת תשע נהרגה על ידי נחשול מים ששוחרר מהסכר. באזור לא היו אז שלטי אזהרה או אזעקה. מאוחר יותר נוספו שלטים כדי להזהיר את המבקרים מפני הסכנות הפוטנציאליות של הסכר.

בשנת 2001 נלכדו ארבעה דייגים בנהר כאשר מפלס המים זינק ללא אזהרה לאחר ששער התוף של המפרץ נפתח בשוגג. הסוכנות WorkSafeBC (אנ') הוציאה כמה הוראות להפחתת הסיכון לעובדים ולציבור, לרבות (לא רשימה מלאה): "נעילת שערי המברץ, גישה לנתיבי הנהר על ידי עובדים שאינם נדרשים לנעילה, מערכות mancheck, חילוץ ופינוי חירום, שילוט אזהרה ציבורי, וכן אזעקות אזהרה". עם זאת, הייתה התעלמות מחלק מההוראות, ולא הותקנו אזעקות אזהרה הפונות לציבור.

ב-1 באוקטובר 2020, שער התוף של הסכר נפתח במפתיע במהלך עבודות תחזוקה, וגרם למים לזרום לנהר קפילנו. שטף המים הרג אדם אחד ולכד כמה מבקרים בתוך הפארק האזורי של נהר קפילנו. בעוד שרבים הצליחו להימלט בעצמם, ארבעה אנשים נזקקו לעזרה בחילוץ ולפחות אדם אחד עדיין נעדר. מפלס המים של נהר קפילנו עלה במהירות בשיעור של 3.58 מטרים, כאשר התיעוד המרבי הוא של הדף בן 413 מטר מעוקב של מים בשנייה. קצבי זרימה כאלה מתרחשים לרוב רק בעונת הגשם.

לדייגים בשולי הנהר לא הייתה שום אזהרה פרט לקול המים השוצפים, שכן לסכר אין מערכת אזעקה ציבורית שתזהיר מפני נחשול מים. באתר הבילוי הפופולרי הצטופפו אנשים רבים כדי לצאת מהמקום, ואילו אחרים ששהו באזורים מוגנים, היו עדים לבריחה המהירה.

בטלוויזיה ובקולנוע
------------------

סדרת הטלוויזיה "האיש במצודה הרמה" של אמזון מציגה את הסכר פעמים רבות בתור מיקום מפגש ליד קנון סיטי ב"אזור הנייטרלי".

גלריה
-----

* לוח זיכרון שהוצמד לסכר קליבלנד לאורך השביל.לוח זיכרון שהוצמד לסכר קליבלנד לאורך השביל.
* מבט על אזור מִבְרָץ סכר קליבלנד ביום יבש.מבט על אזור מִבְרָץ סכר קליבלנד ביום יבש.
* אזור המִבְרָץ מסכר קליבלנד ביום רטוב (כתוצאה מהמסת שלג בהרים).אזור המִבְרָץ מסכר קליבלנד ביום רטוב (כתוצאה מהמסת שלג בהרים).
* 
* מאגר קליבלנדמאגר קליבלנד

קישורים חיצוניים
----------------

ויקישיתוף מדיה וקבצים בנושא **סכר קליבלנד** בוויקישיתוף

הערות שוליים
------------

1. ↑  Singh, Neil; Douglas, Ryan; Ahlfield, Steve (8 בדצמבר 2005). "The case of Cleveland Dam". *Water Power & Dam Construction*. `{{cite journal}}`:  (עזרה)
2. ↑  "Water Quality Report 2012" (PDF). אורכב מ-המקור (PDF) ב-2014-03-27. נבדק ב-2014-03-27.
3. 1 2 3  Woodward, Jon (2020-10-06). "Order to improve safety at Cleveland Dam apparently ignored, despite several other failures". CTV News. נבדק ב-2020-10-08.
4. ↑  "Witness to fatal torrent released from B.C. dam recounts moment 'all hell broke loose'". CBC News. 2020-10-01. נבדק ב-2020-10-02.
5. ↑  Little, Simon (2020-10-01). "Crews search for missing person after dam opened during maintenance, flooding Capilano River". Global News. נבדק ב-2020-10-02.
6. ↑  Luymes, Glenda (3 באוקטובר 2020). "Search continues Saturday; one man still unaccounted for after Capilano dam releases surge of water". *Vancouver Sun* (בCanadian English). נבדק ב-2020-10-04. `{{cite web}}`:  (עזרה)
7. ↑  "Shoot: The Man in the High Castle Films Luke Kleintank & Alexa Davalos at North Vancouver's Cleveland Dam". *YVRShoots*. 4 במאי 2015. נבדק ב-3 בספטמבר 2021. `{{cite web}}`:  (עזרה)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סכר קליבלנד"**.